OpenLLM-France/wikimedia huggingface dataset:
# Roc Melé

El Roc Melé és un cim de 2811 m. a la frontera entre Andorra i França. Situat a l'extrem oriental del Principat, forma part de la carena que separa les valls de Siscar i Sant Josep i que té en el Pic de la Cabaneta el seu punt culminant. Administrativament pertany a la Parròquia de Canillo i a la comuna occitana de L'Ospitalet.
Aquest cim està inclòs al llistat dels 100 cims de la FEEC

## Geologia

La zona pertany al gneis de L'Ospitalet, un ampli territori compost de roques metamòrfiques formades durant l'orogènia herciniana.

## Accessos

S'hi accedeix des d'una zona d'aparcament de la carretera N22 entre L'Ospitalet i el Pas de la Casa. També existeix una excursió des de la vall d'Incles.

## Referències

* ↑ «Full 05-Mapes muntanya d'Andorra (1:10.000)». IDE, Cartografia oficial d'Andorra. [Consulta: 18 abril 2020].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 19 abril 2020].
* ↑ «Mapa Geològic d'Andorra (1:10.000)». Universitat de Barcelona. [Consulta: 18 abril 2020].
* ↑ «Ressenya del Roc Melé des d'Ospitalet, Wikiloc». [Consulta: 19 abril 2020].
* ↑ «Ressenya del Roc Melé des de la vall d'Incles, Wikiloc». [Consulta: 19 abril 2020].
# Kunnam

Kunnam o Kunnaman fou un general elamita, comandant de l'expedició a territori de Mari, contra Shubat-Enlil. Tenia reputació de no haver dit mai una mentida.
Va ocupar Shubat-Enlil i va ajudar a Ibni-Addu a recuperar el tron de Tadum; en estat d'embriaguesa va revelar a Ibni-Addu els seus plans i altres secrets de Mari. Va acceptar la submissió de Haya-Sumu d'Ilansura al que va exigir l'entrega de Nahur. Atamrum d'Allahad va planejar el seu assassinat, Finalment, derrotat, va haver d'abandonar Shubat-Eblil.

## Referències

* Thoughts of Zimri-Lim
# Shang Xi

Shang Xi (xinès: 商喜; pinyin: Shāng Xǐ), també conegut com a Wei Ji, fou un pintor xinès que va viure sota la dinastia Ming.

## Dades biogràfiques

No es coneixen les dates del naixement ni de la seva mort. Se sap que fou actiu entre els anys 1439 i 1440 (altres font endarrereixen la darrera data). Oriünd de Puyang, província de Henan (altres fonts indiquenn Shaoxing, província de Zhejiang). Va ser un pintor de la cort imperial.

## Obra pictòrica

Pintor notable per les seves pintures de tigres, paisatges flors i ocell així com de
figures, en un estil influït pels mestres Song. Algunes de les seves obres més destacades són: “Guan Yu captura el seu enemic Pang De”, “Els Quatre Mags i el déu de la Longevitat”, “ L'emperador Minghuang i el seu seguici“ i “Els Vuit Immortals travessant el mar”. Es troben pintures seves als següents museus: Museu del Palau de Pequín, Museu Hakone i al Museu Nacional del Palau de Taipei.

## Bibliografia

* Cultural Intersections in Later Chinese Buddhism de Marsha Weidner.Pàgs 123-124 i 129.
* Gardner's Art through the Ages: Non-Western Perspectives de Fred S.Kleiner. Pàgs. 79 i 81.
* Daoism Handbook de Livia Kohn
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit.ISBN 2700030222,.
The Art Book of Chinese Paintings Editorial Long River Press.

## Referències

Part de la informació d'aquest article és dels articles en llengua anglesa i francesa de la Wikipedia.

## Enllaços externs

* http://arts.cultural-china.com/en/77Arts6794.html Arxivat 2012-05-22 a Wayback Machine.
# Síndrome de la llama boja

La síndrome de la llama boja o síndrome del mascle embogit (ja que es detecta més en mascles) és una condició psicològica patida per les llames i alpaques que creixen sota la influència humana i que comporta un comportament agressiu perillós cap als éssers humans. El terme ha estat sobreutilitzat, i a vegades ha estat d'ús inapropiat en el cas d'algunes llames amb personalitats agressives però que no estaven veritablement "embogides".
La condició és resultat de la impremta humana dels cuidadors que s'obsessionen excessivament per assolir un grau d'amistat amb les llames. Aquesta impremta es pot veure reflectida en l'alimentació induïda i per l'aïllament d'altres llames. La interacció amb els mascles de llama pot ser aspra, incloent-hi trepitjades i mossegades, ja que tenen un caràcter força territorial. Les llames mascles que pateixen d'aquesta condició esdevenen perillosos quan aquest comportament és dirigit cap als éssers humans i aquestes llames acaben normalment sacrificades per eutanàsia. Les llames femella també poden patir aquesta síndrome d'embogiment de llama però el seu comportament és normalment limitat a escopir i a ser més difícils de manejar.
La síndrome d'embogiment de les llames pot ser previnguda en llames mascles a través de castració abans de la pubertat.

## Referències

* 1 2 «Berserk Male Syndrome». Llamapaedia.com (via the Internet Archive), 21-09-1997. Arxivat de l'original el 2007-06-29. [Consulta: 29 juny 2007].
* ↑ «Problematic behavior in llamas and misdirected territorial aggression». Lost Creek Llamas. Arxivat de l'original el 2007-11-01. [Consulta: 16 octubre 2007].
* 1 2 «20 What is Berserk Male Syndrome?». Stason.org, 11-09-2007. [Consulta: 16 octubre 2007].
* ↑ «Berserk llama attacks woman in Central Oregon». Associated Press, 13-09-2007 [Consulta: 16 octubre 2007]. Arxivat 2007-10-31 a Wayback Machine. «Còpia arxivada». Arxivat de l'original el 2007-10-31. [Consulta: 7 juliol 2016].
# Ocean Viking

Ocean Viking és un vaixell de bandera noruega utilitzat com a vaixell de salvament al Mediterrani des de l'agost del 2019.
Va ser encarregat el juny de 1985 i finalitzat el desembre de 1986 per part de Wilhelmsen Offshore Services. S'ha venut en diverses ocasions. El desembre de 1991 va passar a anomenar-se Viking Fighter i a l'octubre de 2005 Ocean Viking. Al setembre de 2011, el vaixell va arribar al seu operador actual, Hoyland Offshore a Steinsland. La nau, amb capacitat per a 200 persones, va ser utilitzada per al subministrament de plataformes flotants. De fet, està equipatda amb skimers i bombes per poder absorbir petroli de la superfìcie de l'aigua en cas de necessitat.
A mitjans de 2019, Metges Sense Fronteres i SOS Méditerranée van llogar el vaixell per rescatar refugiats al Mediterrani. Van salpar amb un equip de 13 persones SM i 9 metges de MSF, a més de nou mariners. El 4 d'agost de 2019, el vaixell va començar operacions com a vaixell de rescat al Mediterrani. Les dues organitzacions van tardar set mesos en trobar substitut per l'Aquarius 2 que els costa 14.000 euros al dia pagats per donacions privades. Entre les principals novetats disposaran d'un centre mèdic equipat amb tres estances per poder atendre els migrants rescatats, així com un espai d'higiene, amb dutxes i banys individuals.
Del 8 a l'11 d'agost del 2019 el vaixell va fer tres operacions de rescat, arribant als 251 rescatats. Les entitats que gestionen la nau van afirmar que tenien capacitat per fins a 300 persones.

## Referències

* ↑ «M/S Viking Fighter - Sjøhistorie». [Consulta: 6 agost 2019].
* ↑ Online, FOCUS. «14 Länder einigen sich auf Flüchtlings-Umverteilung – Salvini brüskiert die EU» (en alemany). [Consulta: 6 agost 2019].
* ↑ «Ärzte ohne Grenzen und SOS Mediterranee nehmen Seenotrettung wieder auf – Krise in Libyen und auf dem Mittelmeer hat sich verschärft» (en alemany). [Consulta: 6 agost 2019].
* ↑ «El Ocean Viking, sustituto del Aquarius, regresa al Mediterráneo», 05-08-2019. [Consulta: 6 agost 2019].
* ↑ 20Minutos. «El Ocean Viking salva a 81 personas más y ya navega con 251 inmigrantes» (en castellà), 11-08-2019. [Consulta: 11 agost 2019].
# Health

«Health» té aquests significats:
* Health (pel·lícula) una pel·lícula americana de Robert Altman estrenada el 1980.
* Health (revista), una revista americana
* Health (grup), grup de rock
Viccionari
# Shyla Jennings

Shyla Jennings (nascuda el 16 de juny de 1989 a Stuttgart, Alemanya) és una actriu pornogràfica alemanya.

## Biografia

Nascuda a Stuttgart, a la capital de Baden-Württemberg (Alemanya), el 1989, es refereix comunament a l'Estat de Texas com el seu lloc d'acolliment. Jennings va debutar en el porno en 2009 amb la pel·lícula Barely Legal 102, i ha rodat fins avui més de 220 pel·lícules. Jennings, que es declara obertament bisexual, s'ha destacat per les seves exclusives escenes de temàtica lesbiana. En general interpreta el paper d'una noia que s'inicia en els plaers del sexe amb dona més gran. En els anys 2014 i 2016 va ser la guanyadora en els Premis AVN a l'Artista lèsbiana de l'any.

## Referències

* 1 2 «Bio Shyla Jennings». Shyla Jennings. [Consulta: 20 juny 2016].
* ↑ «Info Barely Legal 102». adultfilmdatabase.com. [Consulta: 20 juny 2016].
* 1 2 Shyla Jennings en Internet Adult Film Database (en anglès)

## Enllaços externs

* Shyla Jennings Internet Adult Film Database (anglès)
* Shyla Jennings Adult Film Database (anglès)
# Supergrup del granat

El supergrup del granat és un grup de minerals de fórmula general X₃Z₂(TO₄)₃, on:
* X = Ca, Fe, etc.
* Z = Al, Cr, etc.
* T = Si, As, V, etc.
És un grup de nesosilicats cúbics i pseudocúbics, arsenats, vanadats i altres membres amb grups TO₄, on T pot ser Al, Fe$^{3+}$ o Zn. La nomenclatura actual va ser establerta l'any 2013.
El supergrup del granat està format per cinc grups: grup de la berzeliïta, grup de la bitikleïta, grup del granat, grup de la henritermierita i grup de la schorlomita; i per deu espècies més no classificades en cap d'aquests grups: blythita, criolitionita, katoïta, khoharita, monteneveïta, nikmelnikovita, priscillagrewita-(Y), skiagita, xuïta i yafsoanita.

## Referències

* ↑ «Garnet Supergroup» (en anglès). Mindat. [Consulta: 16 març 2022].
* ↑ Grew, Edward S.; Locock, Andrew J.; Mills, Stuart J.; Galuskina, Irina O.; Galuskin, Evgeny V.; Hålenius, Ulf «Nomenclature of the garnet supergroup» (en anglès). American Mineralogist, 98, 4, 01-04-2013, pàg. 785–811. DOI: https://doi.org/10.2138/am.2013.4201 [Consulta: 16 març 2022].
# Niciòbroges

Els niciòbroges (en llatí Nitiobroges) van ser un poble gal que vivia al modern Agenès (francès Agenais). Les fonts literàries antigues (Juli César, Estrabó o Claudi Ptolemeu) esmenten la forma «Nitiobriges», però en alguns llocs Cèsar i la Taula de Peutinger els anomenen «nitiobroges». A Mailly-le-Camp a l'Aube es va descobrir un collaret celta (torca) de meitat del segle i aC on figura la inscripció Nitiobroges per tres vegades, en alfabet grec, el que fa que avui es consideri aquesta forma la correcta. El nom «nitiobroges» es podria traduir per «Els que estan integrats en una unitat territorial o política establerta» o «Els que tenen el seu propi país».
S'haurien instal·lat a la vall mitjana del Garona bastant tard, probablement al segle iii aC, potser fins i tot a l'inici del segle ii aC. Al segle i aC el seu oppidum o ciutat més important es trobava a Aginnum (Plana de l'Ermita al damunt de la moderna ciutat d'Agen), segons Claudi Ptolemeu, que els situa al costat dels petrocoris i dels vasates. A la guerra de les Gàl·lies apareixen al costat dels arverns quan aquestos amenaçaven la Narbonesa l'any 52 aC. Llavors tenien com a rei a Teutomatos, fill i probable successor d'Ollovic, que va tenir participació en el setge de Gergòvia i va estar a punt de caure presoner de Cèsar. Haurien aportat cinc mil homes a l'exèrcit de socors que els gals van enviar a Vercingetorix assetjat a Alèsia.

## Referències

* ↑ Cèsar, Juli. «Llibre VII, LXXV.3». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 71. DL B. 48252-1974. ISBN 8472250938.
* ↑ Fages Brieuc i Maurin Louis, Inscriptions latines d'Aquitaines Nitiobroges, Suplement al volume CXVIII, n° 1, gener-març 1991 de la Revue de l'Agenais, p.9
* ↑ Lejeune M., Les graffites gallo-grecs du torque de Mailly-le-Camp, a Monuments Piot, volum 56, 1969, pàg. 71
* ↑ Juli Cèsar, De Bello Gallico, VII, 46 i 75
* ↑ Smith, William (ed.). «nitiobriges». Dictionary of Greek and Roman Geography (1854). [Consulta: 4 agost 2022].
# Hassan Roudbarian

Hassan Roudbarian (Qazvín, 6 de juliol de 1978) fou un futbolista iranià de la dècada de 2000.
Fou internacional amb la selecció de futbol de l'Iran amb la qual participà a la Copa del Món de futbol de 2006. Pel que fa als clubs destacà a Pas Teheran.

## Referències

* ↑ Hassan Roudbarian at TeamMelli.com
* ↑ Hassan Roudbarian a National-Football-Teams.com (anglès)
# Metal·lole

Els metal·loles són compostos químics derivats del ciclopentadiè en els quals l'àtom de carboni en posició 5, el carboni saturat, està substituït per un heteroàtom. Alguns d'aquests compostos es descriuen com compostos organometàl·lics, però en la llista de sota també hi són presents uns quants metal·loides. Molts metal·loles són fluorescents i es fan servir en diodes del tipus OLEDs i en altres aplicacions.
Els metal·loles es poden considerar com anàlegs estructurals del pirrole i inclouen:
Geometria calculada i energia barrera d'inversió E per a alguns C₄H₄MH metal·loles :
| Nom | M | d(M-C), Å | d(M-H), Å | α(C-M-C), ° | E, kJ/mol |
| Pirrole | N | 1.37 | 1.01 | 110 | 0 |
| Fosfole | P | 1.81 | 1.425 | 90.5 | 67 |
| Arsole | As | 1.94 | 1.53 | 86 | 125 |
| Estibole | Sb | 2.14 | 1.725 | 80.5 | 160 |
| Bismole | Bi | 2.24 | 1.82 | 78 | 220 |

## Referències

* ↑ Tracy, Henry J.; Mullin, Jerome L.; Klooster, Wim T.; Martin, James A.; Haug, Judith; Wallace, Scott; Rudloe, Isaac; Watts, Kimberly « Enhanced Photoluminescence from Group 14 Metalloles in Aggregated and Solid Solutions». Inorganic Chemistry, 44, 6, 2005, pàg. 2003. DOI: 10.1021/ic049034o. PMID: 15762727.
* ↑ Pelzer, Silke; Wichmann, Karin; Wesendrup, Ralf; Schwerdtfeger, Peter «Trends in Inversion Barriers IV. The Group 15 Analogous of Pyrrole». The Journal of Physical Chemistry A, 106, 2002, pàg. 6387. DOI: 10.1021/jp0203494.
# Batalla d'Adis

La batalla d'Adis es va lliurar l'any 255 aC entre Cartago i l'exèrcit romà liderat per Marc Atili Règul. Règul va infligir una aclaparadora derrota als cartaginesos i després va demandar la pau. La Primera Guerra Púnica continuaria, ja que els termes oferts per Règul per a un possible acord de pau van ser molt durs, i en conseqüència el poble de Cartago va decidir seguir lluitant.

## Antecedents

L'any 256 aC, l'exèrcit romà sota Luci Manli Vulsó Llong i Marc Atili Règul van envair la pàtria cartaginesa a Àfrica. L'exèrcit romà aviat va forçar la capitulació de Clupea, una ciutat a 40 milles de Cartago. Després d'establir les defenses de la ciutat i reunir uns 20.000 esclaus i ramats de bestiar del camp, van rebre instruccions de Roma. Aquestes deien que Vulsó havia de navegar a Roma, portant la majoria de les esquadres (incloent-hi tots els transports) amb ell. Règul, d'altra banda, estava amb 15.000 unitats d'infanteria i 500 de cavalleria.
En aquell moment, Cartago havia cridat Hamílcar i els seus 5.000 infants i 500 cavallers des Sicília per unir-se als generals Bòstor i Hàsdrubal en Àfrica. La combinació de forces cartagineses es va formar organitzant les defenses en Adis, una ciutat a 40 milles al sud-est de Cartago, que ara estava sota setge romà. Tot i comptar amb una cavalleria superior i amb elefants, Els cartaginesos es van ubicar sobre una muntanya passant per alt la plana d'Adis.

## Batalla

Sense que els cartaginesos ho sabessin els romans ràpidament van desplegar les seves forces al voltant de la muntanya a l'empara de la foscor, i van atacar des de dos vessants a l'alba. Els cartaginesos van mantenir la seva posició per un moment i van aconseguir expulsar una legió romana. Aquest espai en la batalla va permetre a alguns elefants i a la cavalleria cartaginesa escapar. Finalment, els cartaginesos van ser aixafats i van fugir del lloc. Els romans els van perseguir per un temps, i després van saquejar el campament enemic. Sense trobar resistència l'exèrcit romà va continuar marxant cap a Cartago detenint-se en Tunísia.

## Conseqüències

Aquesta derrota va causar una gran agitació a Cartago. Els númides es van aixecar contra els seus opressors i els refugiats del camp van inundar la ciutat. Naturalment, aquest gran excés de població juntament amb la destrucció del camp van portar a una crisi d'aliment i la possibilitat d'aparició de malalties. Malgrat aquestes amenaces, Règul i el seu exèrcit de dues legions van tenir l'oportunitat d'atacar la ciutat sense reforços. El consolat de Règul aviat estaria amunt i ell no rebria la glòria en finalitzar la guerra. Les negociacions es van dur a terme entre les dues parts amb Règul exigint-li a Cartago cedir Sicília, Còrsega i Sardenya, renunciar a la seva armada, pagar una indemnització, i signar un tractat de vassallatge. Naturalment, Cartago no va acceptar.
# La Bastida de Denat

La Bastida de Denat (en francès Labastide-Dénat) és un antic municipi francès, situat al departament del Tarn i a la regió d'Occitània, aplegat amb Puòggoson des del 1er de gener de 2017.

## Demografia

Evolució demogràfica :
| 1851 | 1962 | 1968 | 1975 | 1982 | 1990 | 1999 | 2006 | 2014 |
| 360 | 195 | 198 | 199 | 218 | 256 | 239 | 348 | 388 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2014 | William Nion | |
| 2014- decembre de 2016 | Jacques Royer | |

## Referències

* ↑ Toponímia occitana
* ↑ «Arrêté préfectoral du 11 juillet 2016 portant création de la commune nouvelle « Puygouzon »» (pdf). Recueil des actes administratifs de la préfecture du Tarn, 01-08-2016.
# Sierra Entertainment

Sierra Entertainment, Inc. (abans Sierra On-Line) va ser una empresa estatunidenca desenvolupadora i publicadora de videojocs, fundada el 1979 com On-Line Systems per Ken i Roberta Williams. Amb seu a Los Angeles, Califòrnia, la companyia va tornar-se finalment propietat d'Activision, una subsidiària d'Activision Blizzard, abans de dissoldre's en 2008.
Avui, Sierra és més coneguda per les seves múltiples línies de videojocs d'aventura gràfica, començades a la dècada del 1980 i que van ser molt influents en la història dels videojocs, des que el 1984, IBM va demanar a Sierra que produís un joc que demostrés les capacitats gràfiques dels seus nous IBM PCjr respecte els models que suportaven targetes CGA, establint un estàndard amb King's Quest. La marca Sierra ha estat absorbida per l'empresa matriu. Algunes franquícies que eren publicats per Sierra van ser publicats per Activision. Activision va anunciar el 2008 que podria vendre la marca Sierra.

## Referències

* ↑ «Everything There is to Know About Activision, Sierra, Blizzard and the Merger» (en anglès). Gaming Target. [Consulta: 10 març 2010].
* ↑ Vintage Game Consoles: An Inside Look at Apple, Atari, Commodore, Nintendo (en anglès). CRC Press, 2014.
* ↑ Colin Campbell. «Activision Set to Sell Sierra» (en anglès). Edge, 29-07-2008. [Consulta: 10 març 2010].

## Enllaços externs

* El discurs hacker
* Sierra On-Line (llista de jocs)(castellà)
# Telmatoscopus ochraceus

Telmatoscopus ochraceus és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Wagner, Rüdiger, 1989. Neue und wenig bekannte Psychodidae, Psychodinae von Südafrika (Diptera, Nematocera). Spixiana, vol. 12, pàgs. 183-191.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Notogynaphallia

Notogynaphallia és un gènere de planària terrestre de les que es coneixen 29 espècies.

## Taxonomia

* Notogynaphallia biseminalis (Riester, 1938)
* Notogynaphallia froehlichae Ogren & Kawakatsu, 1990
* Notogynaphallia modesta (von Graff, 1899)
* Notogynaphallia mourei (Froehlich, 1956)
* Notogynaphallia parca (E. M. Froehlich, 1955)
* Notogynaphallia plumbea (Froehlich, 1956)
* Notogynaphallia sexstriata (Graff, 1899)
* Notogynaphallia nawei Negrete, Leal-Zanchet & Brusa, 2015

## Vegeu també

* Notogynaphallia goetschi

## Referències

* ↑ http://devbio.umesci.maine.edu/styler/turbellaria/turb2.php?action=1&code=11494 Arxivat 2006-09-04 a Wayback Machine.
# Heminodus philippinus

Heminodus philippinus és una espècie de peix pertanyent a la família dels peristèdids.

## Hàbitat

És un peix marí i batidemersal que viu entre 200 i 500 m de fondària.

## Distribució geogràfica

Es troba al Pacífic occidental central: les illes Filipines.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Richards, W.J., 1999. Triglidae. Gurnards, sea robins, armored gurnards, and armored sea robins. p. 2359-2363. A: K.E. Carpenter i V.H. Niem (eds.). FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Metal·loproteïna

Una metal·loproteïna és una proteïna que conté algun ió metàl·lic en el seu interior. Normalment aquest ió metàl·lic es troba localitzat al centre actiu, el lloc on es produeixen els canvis que fan que la proteïna desenvolupi la seva acció específica en l'organisme. Així doncs, aquests ions acostumen a ser peces clau perquè es produeixi aquesta acció, tot i que en alguns casos només tenen funcions estructurals a causa del fet que poden coordinar diferents aminoàcids i fixar així una estructura terciària adequada.
Un exemple de metal·loproteïna pot ser l'hemoglobina, la proteïna que s'encarrega de transportar l'oxigen a través de la sang, conté en la seva estructura 4 àtoms de ferro. En cada un dels àtoms de ferro s'hi pot fixar una molècula d'oxigen per ser transportada. Sense la presència d'aquests ions de ferro l'oxigen no es podria fixar a la proteïna i aquesta no podria realitzar la seva funció transportadora.

## Referències

* ↑ Shriver, D.F.; Atkins, P.W.. «Chapter 19, Bioinorganic chemistry». A: Inorganic chemistry. 3rd.. Oxford University Press, 1999. ISBN 019 850330x.
* ↑ Waldron KJ, Robinson NJ «How do bacterial cells ensure that metalloproteins get the correct metal?». Nat. Rev. Microbiol., 7, 1, enero 2009, pàg. 25–35. DOI: 10.1038/nrmicro2057. PMID: 19079350.
* ↑ Messerschmidt, A; Huber, R.; Wieghardt,K.; Poulos, T.. Handbook of Metalloproteins. Wiley, 2001. ISBN 0-471-62743-7.